Bordighera

Bordighera Italiako Liguria eskualdeko Imperia probintziako hiri eta udalerri bat da.

Historia 

Hiria K. a. IV. mendean sortu zuten liguriarrek.

Historikoki neguko resort garrantzitsu bat izan da, bereziki Ingalaterrako bisitari jubilatuentzat, eta ospetsua da bere kostaldeko paisaia ederragatik. Bere lore eta palmondoak oso ospetsuak dira, esportatuak izan direlarik, eta Erromako San Petri basilikan Erramu Igandean erabilitako palmondo hostoak hemendik datoz. Côte d'Azurreko floraren bilduma bakarra erakusten duen museo bat dago.

1682tik Napoleon Bonaparteren garairarte, Bordighera inguruko haranetako herriek osatutako errepublika txiki baten hiriburua izan zen.

Hiri honetan ospatu zen 1941eko otsailean Bordigherako elkarrizketa ospetsua Francisco Franco eta Benito Mussolini diktadoreen artean.

Toki interesgarriak 
 Santa Maria Magdalenaren eliza (XVII. mendea)
 Lorategiak gaur egun Via Romana deitzen den Via Julia Augustaren inguruan.

Arkitektura zibila 
 Palazzo Comunale.
 Palazzo del Parco.
 Villa Margherita.
 Villa Garnier.

Kultura 
George MacDonald idazle eskoziarra hemen bizi izan zen, baita lan egin ere urte garai batzuetan. Bere etxea britainiar koloniaren gune kultural garrantzitsua izan zen. Antzinako eliza anglikanoaren hilerrian lurperatua dago.

Hiri honetan hil zen, 1908an, Edmundo de Amicis idazle ospetsua, bere lanen artean 1886ko Cuore (Bihotza) liburua nabarmentzen delarik.

Bordigherak, aitzina, Bordigherako Umorearen Nazioarteko Jaialdia hartzen zuen, historieta, tira komikoa, zine komedia, marrazki bizidun eta umorismoari orokorrean eskainitako jaialdirik garrantzitsuenetako bat zena. 1947an inauguratu zuen Cesare Perfetto kazetariak eta 52 aldiz ospatu zen 1999 arte.

Eboluzio demografikoa 
 1861: 2358 biztanle
 1871: 2357 biztanle
 1881: 3026 biztanle
 1901: 4843 biztanle
 1911: 5470 biztanle
 1921: 6142 biztanle
 1931: 7256 biztanle
 1936: 7334 biztanle
 1951: 8515 biztanle
 1961: 11252 biztanle
 1971: 11654 biztanle
 1981: 12043 biztanle
 1991: 11129 biztanle
 2001: 10292 biztanle

Herri mugakideak 
 Ospedaletti
 Seborga
 Vallebona
 Vallecrosia

Herri senidetuak 
 Villefranche-sur-Mer (Frantzia) 1956tik
 Neckarsulm (Alemania) 1963tik

Kanpo estekak 

Italiako hiriak